Diari Oficial de la Generalitat Valenciana


Sumari del DOGV 5512, del 15-05-2007 (2007/5389)

RESOLUCIÓ de 22 de març de 2007, del conseller de Territori i Habitatge, per la qual s'aprova definitivament la modificació puntual número 10 del Pla general de Paiporta.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5512

Data del DOGV
:   15-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5389


Data del document
:   22-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Paiporta
    * pla d'urbanisme

Vist l'expedient remés per l'Ajuntament de Paiporta referit a la Modificació núm. 10 del Pla general d'ordenació urbana del municipi (ampliació reserva escolar) i de conformitat amb els següents  
Antecedents de fet  
Primer  
La modificació pretesa es va sotmetre a informació pública mitjançant un edicte publicat, en el DOGV núm. 4986, de 15 d'abril de 2005, i en el periòdic Las Provincias de 15 d'abril de 2005. Transcorregut el període d'exposició pública, durant el qual no es van presentar al·legacions segons certificat del secretari de l'Ajuntament de data 20 de maig de 2005, el projecte es va aprovar provisionalment per acord plenari de data 31 de març de 2005, que havia quedat condicionat a la no-presentació, si és el cas, d'al·legacions durant el tràmit d'informació pública, disposant traslladar l'expedient complet a la Comissió Territorial d'Urbanisme, sol·licitant informe previ al respecte.  
Per resolució del director general de Planificació i Ordenació Territorial de data 12 de desembre de 2005 es va emetre informe desfavorable, ja que segons dictamen del Consell Jurídic Consultiu núm. 2001/071 de 31 de gener de 2001 «la qualificació d'una zona verda, exigeix que el sòl estiga prèviament qualificat com urbanitzable».  
Per tal motiu, l'Ajuntament en Ple, en data 30 de març de 2006 ha aprovat l'esmena manifestada, i reclassifica a urbanitzable la nova zona verda creada, de conformitat amb aquest informe, aprovant provisionalment la modificació núm. 10 del PGOU i el corresponent estudi d'impacte ambiental, que han sigut sotmesos de nou a informació pública per edicte publicat en el DOGV núm. 5240, de data 18 d'abril de 2006 i en el diari Las Provincias de data 5 d'abril de 2006. Durant el període d'informació pública no s'han presentat al·legacions, segons certificat del secretari de l'Ajuntament de data 22 de maig de 2006.  
Segon  
El projecte consta de memòria informativa i justificativa firmada pels tècnics municipals redactors i plans d'Informació i Ordenació, com també del corresponent estudi d'impacte ambiental. Tota la documentació es presenta diligenciada.  
Tercer  
L'objecte de la modificació consisteix a ampliar la reserva de sòl dotacional escolar EC-9, a fi de poder implantar el centre escolar d'educació secundària previst en el pla d'infraestructures educatives «CreaEscola» de la conselleria de Cultura, Educació i Esport, amb capacitat per a 930 places escolars.  
En concret, la modificació del Pla general proposada consisteix en:  
- Adaptació de l'Àrea d'equipament EC-9 a la superfície sol·licitada per la conselleria de Cultura, Educació i Esports, per al programa proposat de l'institut d'educació secundària, que passa a tenir de 12.000 m² (segons mesurament real 11.940,80 m²) a 16.279,81m².  
- La zona verda de la xarxa estructural denominada Vila Amparo (ZV-5), amb una superfície actual de 19.706,84 m², passa a ser de 15.367,83 m², amb una minva de superfície de 4.339,01 m², que s'annexen a la dotació EC-9.  
- Restitució de la superfície minorada en la ZV-5 de xarxa estructural en la ZV-10 de nova creació, amb una superfície de 4.444,94 m², la qual es reclassifica passant de sòl no urbanitzable a sòl urbanitzable.  
Per a poder ampliar l'esmentada dotació escolar, únicament es podia efectuar a costa de la ZV-5 per ser limítrof a la dotació EC-9, RESOLUCIÓ de 22 de març de 2007, del conseller de Territori i Habitatge, per la qual s'aprova definitivament la modificació puntual número 10 del Pla general de Paiporta. [2007/5389]  
Conselleria de Territori i Habitatgesent impossible ampliar-la en un altre sentit, segons justificació del projecte, atés que el sector II limítrof a la dotació escolar es troba en fase d'urbanització i amb la reparcel·lació aprovada definitivament.  
Es considera adequada la ubicació de la nova zona verda al nord del municipi, per poder complir en aquesta zona les condicions establides en l'art. 34, 35, 36 i 78 del Reglament de planejament de la Comunitat Valenciana, i considerant que les dimensions del municipi no sobrepassen els 4 km².  
Quadre comparatiu de les modificacions proposades respecte a l'ordenació vigent:  
Classificació del sòl PGOU 98 Modificació puntual  
Sòl urbà 1.336.934 m² 1.336.934 m²  
Sòl urbanitzable 665.248 m² 669.692,94 m²  
Sòl no urbanitzable 2.044.968 m² 2.040.523,06 m²  
   
Total 4.047.150 m² 4.047.150 m²  
Dotacions  
Zona verda primària 149.431 m² 149.536,93 m²  
Zona verda local 82.500 m² 82.500 m²  
Zona esportiva 45.969 m² 45.969 m²  
Escolar 78.034 m² 82.373,01 m²  
Dotacions 51.438 m² 51.438 m²  
Total 407.372 m² 411.816,94 m²  
Quart  
Durant la tramitació de l'expedient únicament s'ha sol·licitat a la Direcció General del Medi Natural la preceptiva declaració d'impacte ambiental.  
La Direcció General del Medi Natural ha dictat el 5 de juliol de 2006 la preceptiva declaració d'impacte ambiental, en el sentit següent:  
Primer  
Estimar acceptable el projecte, a l'efecte ambientals i sense perjudici de la prèvia obtenció de les autoritzacions sectorials que se li aplique la modificació puntual núm. 10 del PGOU de Paiporta, sempre que aquest es desenvolupe d'acord amb el que estabelix la documentació presentada i supeditat al compliment dels condicionants establits en el punt segon d'aquesta declaració d'impacte ambiental.  
Segon  
Se supedita l'execució del projecte al compliment dels següents condicionants:  
1. En compliment de l'article 11 de la Llei 4/1998, d'11 de juny, del patrimoni cultural valencià, i especialment davant de l'absència d'informació que justifique o no la possible presència de restes arqueològiques en l'entorn de l'actuació, haurà d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també aquesta declaració d'impacte ambiental.  
2. L'Ajuntament exigirà a les empreses encarregades entregar, darrere de la realització de les obres, certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
3. Durant la fase d'execució, s'haurà de definir l'àrea on quedarà aparcada temporalment la maquinària d'obra indicant, si és el cas, el lloc on es duran a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per un taller o gestor de residus tòxics i perillosos degudament autoritzat.  
4. Durant la fase d'execució, s'haurà de preveure i identificar una zona per a la recollida dels materials que s'han d'emprar en les obres d'urbanització i edificació, evitant l'ocupació dels terrenys limítrofs.  
5. En el cas que les construccions afecten els serveis i infraestructures de reg, serà necessària la reposició. S'haurà de garantir la continuïtat de totes les canalitzacions i canonades que travessen el sector i tinguen una funcionalitat més enllà dels límits d'aquest. Qualsevol desviació o alteració d'aquestes instal·lacions haurà de disposar de l'autorització de la comunitat de regants afectada o de la Confederació Hidrogràfica del Xúquer, qui determinarà la forma en què es duran a terme les actuacions proposades.  
6. S'optarà per la reutilització de la terra vegetal retirada amb motiu dels moviments de terres realitzats, bé en la zona verda del nou dotacional bé per a altres usos externs al projecte. Es definirà el lloc i les condicions d'emmagatzemament d'aquestes, a fi de garantir que aquesta terra no perda les seues condicions d'humitat i les seues característiques edàfiques.  
7. Per a l'enjardinament de la zona ZV-10 s'utilitzaran espècies vegetals autòctones, intentant en tot moment que siguen espècies vegetals poc exigents en recursos hídrics per a no incrementar els recursos necessaris per a la manutenció d'aquesta zona."  
2. El 6 de novembre del 2006 el Servei de Planificació de Carreteres de la Diputació Provincial emet un informe del següent tenor literal:  
«En relació amb l'assumpte de referència i analitzada la documentació presentada, l'Àrea de Carreteres de la Diputació de València, informa que aquesta modificació afecta la carretera VV-3015, la qual es proposa la seua cessió en el futur catàleg que està en l'actualitat en estudi, per part d'aquesta Diputació i per tant l'Ajuntament ha sol·licitat la seua cessió, per la qual cosa l'actuació s'emet informe favorable, condicionant el desenvolupament del sector a què es concloga l'expedient de cessió per part d'aquesta Diputació i acceptació per part del municipi, conforme a l'acord d'aquesta Diputació.»  
El 7 de juny del 2006 l'Arquitecte Tècnic Municipal de l'Ajuntament de Paiporta emet un informe sobre la capacitat de gestió de residus sòlids urbans i inerts i la capacitat d'admissió d'aigües residuals, segons les previsions del Pla general, i amb el següent tenor literal:  
«1. Els residus sòlids i inerts els recull el servei de recollida a càrrec de l'empresa concessionària Fomento de Construcciones y Contratas, i es traslladen a la planta de Hornillos, de Fervasa, situada a Quart de Poblet. En tota la població la recollida es realitza de forma classificada segons el tipus de materials, que són: residus orgànics, paper i cartó, vidre i plàstics. En estos moments, el servei és l'adequat per a la població del municipi, com també per a l'activitat que s'hi genera.  
2. El sistema d'evacuació d'aigües residuals es base en les determinacions del Pla general d'ordenació urbana, aprovat amb caràcter definitiu per la Comissió Territorial de la Generalitat, en data 5 de novembre de 1998, actualment en vigor. El desenvolupament i l'execució d'aquest es compleix d'acord amb les distintes unitats d'execució que el mateix pla estableix.  
3. La modificació del pla general que es pretén realitzar consisteix en un canvi de situació d'una zona verda i ampliació d'una zona escolar destinada a allotjar l'institut d'ensenyament mitjà (ESO i batxillerat). No augmenta l'edificabilitat prevista en el PGOU ni, conseqüentment, la població que hi ha de viure. En conseqüència, cap dels dos serveis experimentarà cap sobrecàrrega en relació amb les previsions establides en el pla general.»  
El 17 de juliol del 2006 l'Ajuntament de Paiporta aporta la documentació següent:  
- Còpia de l'informe emés per l'Entitat Metropolitana per al Tractament de Residus (EMTRE) sobre gestió de residus.  
- Còpia de l'informe emés per l'entitat de Sanejament d'Aigües (EPSAR) sobre l'aptitud del sistema de sanejament i depuració de l'EDAR de Pinedo 2.  
- Còpia de la sol·licitud a la Direcció General de Patrimoni Cultural Valencià del permís preceptiu per a la prospecció arqueològica.  
L'informe de l'Entitat Metropolitana per al Tractament de Residus de data 4 de juliol del 2006 conclou el següent:  
«...En observança de l'anteriorment exposat, l'Entitat Metropolitana per al Tractament de Residus, es troba en condicions d'assumir la gestió dels residus sòlids urbans i inerts que puguen produir-se en el municipi de Paiporta una vegada aprovat el referit pla general. S'hi projecten les instal·lacions per al tractament i eliminació dels residus següents:  
- Instal·lació 1: remodelació de l'actual planta de tractament de residus situat en la partida de Hornillos (Quart de Poblet), gestionada per Fervasa. Del seu tractament actual de 650.000 t/any, passarà a 400.000 t/any i tractarà residu tipus tot u, i les futures fraccions d'orgànica selectiva i resta.  
- Instal·lació 2: abocador de Dosaigües. Ampliarà la seua capacitat per a eliminar els rebutjos produïts en la instal·lació 1, durant el període de vigència de les instal·lacions.  
- Instal·lació 3: composta per planta de tractament i sistema d'eliminació. Partirà d'una capacitat de tractament de 250.000 t/any, i ampliarà la seua capacitat adequant-se a la producció de residus fins als 350.000 t/any previsibles en l'últim any. Tractarà la fracció tot u.  
- Residus d'obra i construcció i voluminosos: Per mitjà d'aquest projecte de gestió es tractaran els residus inerts de la construcció i demolició, com també els voluminosos recollits en els ecoparcs o per mitjà de sistemes de recollida domiciliària de mobles i efectes. Per a això es crearan les "unitats de tractament de residus de la construcció i demolició", com també les plantes de tractament de voluminosos necessàries per a tractar i reciclar tots aquells elements susceptibles de tornar a ser introduïts en cicles productius presents en aquests tipus de residus.»  
El 29 de juny del 2006 s'emet un informe per EPSAR sobre la capacitat del sistema de sanejament i depuració d'aigües la conclusió de la qual és la següent:  
«Pel que assenyala anteriorment, i per al cas en què l'urbanitzador responsable d'executar l'actuació decidisca no resoldre el sanejament i depuració de les aigües residuals generades per les seues actuacions per mitjà de la construcció d'una EDAR pròpia i haja de sol·licitar en un futur la connexió a un sistema públic de sanejament i depuració, aquesta Entitat de Sanejament d'Aigües emet informe sobre la viabilitat del tractament en l'EDAR de Pinedo 2 de les aigües residuals generades per la modificació núm. 10 del PGOU de Paiporta (València), sempre que es complisquen els condicionants següents:  
1. En el seu dia, l'urbanitzador responsable d'executar el desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques s'efectuaran pel peticionari al seu compte i risc.  
2. En tot cas, l'abocament generat pel desenvolupament urbanístic de referència haurà de complir amb els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'entitat de sanejament d'aigües a fi de preservar la integritat del sistema de sanejament i la qualitat de l'efluent. Amb aquest fi l'urbanitzador haurà de preveure que abans del punt de connexió, ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta entitat de sanejament d'aigües, dotada a més de guies per a la instal·lació d'una arqueta de bagants que permeta la desconnexió de l'abocament.  
3. Amb anterioritat a l'execució de la connexió al sistema públic de sanejament i depuració, s'haurà d'ingressar a l'entitat de sanejament d'aigües la quantitat resultant de 42.294,7 euros, a l'efecte del qual haurà d'establir-se, si és el cas, l'oportú conveni entre l'entitat de sanejament d'aigües i l'Ajuntament de Paiporta."  
Seté  
Paiporta té un Pla general d'ordenació urbana aprovat definitivament el 5 de novembre de 1998.  
Vuité  
La Comissió Territorial d'Urbanisme de València, en sessió celebrada el 15 de novembre del 2006, va acordar emetre un informe favorable en relació amb la modificació puntual núm. 10 del Pla general de Paiporta, condicionant el desenvolupament del sector al fet que es concloga l'expedient de cessió de la carretera VV-3015 per part de la Diputació Provincial i acceptació per part del municipi, conforme l'informe del Servei de Planificació de carreteres de la Diputació Provincial, i elevar proposta d'aprovació definitiva al conseller de Territori i Habitatge, previ dictamen del Consell Jurídic Consultiu, amb la indicació que en tot cas l'aprovació definitiva quedarà condicionada al compliment dels condicionants ambientals de la declaració d'impacte ambiental.  
Nové  
Aquesta conselleria, va sol·licitar en data 10 de gener del 2007, el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix, amb data 8 de gener del 2006, es va emetre un informe favorable pel conseller de Territori i Habitatge emés basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 5 de març del 2007, s'emet dictamen del Consell Jurídic Consultiu de la Comunitat Valenciana en què es conclou que escau que l'òrgan competent de la conselleria de Territori i Habitatge adopte l'acord d'aprovació definitiva de la modificació puntual núm. 10 del Pla general d'ordenació urbana del municipi de Paiporta.  
Fonaments de dret  
Primer  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en avant, LRAU). La documentació està completa, a l'efecte del compliment del que s'ha preceptuat en l'article 27 de la LRAU.  
A la memòria justificativa s'adjunta la refosa de la memòria del Pla general amb motiu de la modificació puntual del PGOU de manera que el full 4 «Estudi comparatiu de les modificacions proposades respecte a l'ordenació vigent» i el full 5 «Xarxa primària estructural de dotacions públiques» substituiran els fulls del PGOU amb el mateix títol.  
De la mateixa manera, s'adjunten els plans d'informació i d'ordenació que seran substituïts en el Pla General amb motiu de la Modificació puntual del PGOU.  
Segon  
Si bé el criteri constant del Consell Jurídic Consultiu de la Comunitat Valenciana i del Servei Territorial d'Urbanisme i Ordenació Territorial és no admetre desplaçaments de zona verda cap a la perifèria, no obstant això, en aquest cas escau admetre l'excepció, perquè no hi ha en el nucli urbà parcel·les que permeten l'ampliació de l'institut, el sòl de l'entorn del nucli és quasi tot protegit i hi ha una demanda social important perquè es construïsca l'institut. Per totes aquestes raons, es considera justificada l'excepció en aquest cas.  
Per tant, no s'aprecia obstacle legal que impedisca l'aprovació autonòmica, conforme a l'article 40 de la LRAU, en tant que la modificació proposada respon a l'interés públic local degudament justificat per la corporació.  
Tercer  
Aquesta modificació puntual comporta una diferent qualificació o ús urbanístic de zones verdes, per la qual cosa la seua aprovació requereix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la llei esmentada.  
D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, el qual va ser emés en sentit favorable en data 6 de març del 2007.  
Quart  
El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, i conforme el Consell Jurídic Consultiu de la Comunitat Valenciana, resolc:  
Aprovar definitivament la modificació puntual núm. 10 del Pla general de Paiporta, condicionant el desenvolupament del sector al fet que es concloga l'expedient de cessió de la carretera VV-3015 per part de la Diputació Provincial i acceptació per part del municipi, conforme l'informe del Servei de Planificació de carreteres de la Diputació Provincial, i l'aprovació queda condicionada al compliment dels condicionants ambientals de la declaració d'impacte ambiental.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 22 de març del 2007.- El conseller de Territori i Habitatge: Esteban González Pons.